
LIETUVOS RESPUBLIKOS ŠVIETIMO IR MOKSLO MINISTRAS
ĮSAKYMAS

	DĖL ŠVIETIMO IR MOKSLO MINISTRO 2001 M. GRUODŽIO 14 D. ĮSAKYMO NR. 1667 „DĖL SOCIALINIO PEDAGOGO KVALIFIKACINIŲ REIKALAVIMŲ IR PAREIGINIŲ INSTRUKCIJŲ PATVIRTINIMO“ PAKEITIMO


	2011 m. sausio 26 d. 
	Nr. V-  148

	Vilnius


                 P a k e i č i u Lietuvos Respublikos švietimo ir mokslo ministro 2001 m. gruodžio 14 d. įsakymą Nr. 1667 „Dėl socialinio pedagogo kvalifikacinių reikalavimų ir pareiginių instrukcijų patvirtinimo“ (Žin., 2002, Nr. 24-896):

                 Papildau šiais naujais 3 ir 4 punktais:

                 „3. Į g a l i o j u aukštąsias mokyklas teikti socialinio pedagogo kvalifikaciją  asmenims, baigusiems studijų programas, atitinkančias Socialinio pedagogo kvalifikacinius reikalavimus, patvirtintus šio įsakymo 1.2 punktu.

                 4. Rekomenduoju aukštosioms mokykloms atsižvelgus į Neformaliojo suaugusiųjų švietimo sistemoje įgytų kompetencijų vertinimo ir pripažinimo aukštosiose mokyklose rekomendacijas, patvirtintas Lietuvos Respublikos švietimo ir mokslo ministro 2010 m. gruodžio 15 d. įsakymu Nr. V-2319 (Žin., 2010, Nr. 152-7763), teikti socialinio pedagogo kvalifikaciją asmenims, jeigu jie yra įgiję socialinių mokslų studijų srities aukštąjį išsilavinimą, 2011 m. sausio 1 dienai yra be pertraukos dirbę socialiniais pedagogais arba vaikų globos namų auklėtojais ne mažiau kaip 5 metus, iki 2012 metų sausio 31 d. išklausę bei atsiskaitę už 20 studijų kreditų apimties socialinės pedagogikos dalykų studijas aukštosios mokyklos nustatyta tvarka“.



	Švietimo ir mokslo ministras
	Gintaras Steponavičius

